Η **Άννα Γκρότσκα** (πολωνικά: Anna Grodzka) (γενν. 16 Μαρτίου 1954) είναι Πολωνή πολιτικός. Είναι τρανς γυναίκα, η οποία εξελέγη στο Σέιμ στις πολωνικές κοινοβουλευτικές εκλογές του 2011 ως υποψήφια για το αριστερό φιλελεύθερο Το Δικό σας Κίνημα, και ήταν το πρώτο ανοιχτά τρανς άτομο στο Κοινοβούλιο της Πολωνίας, και το τρίτο ανοιχτά τρανς μέλος ενός εθνικού κοινοβουλίου παγκοσμίως, μετά τη Νεοζηλανδή Τζορτζίνα Μπέγιερ (1999–2005) και την Ιταλίδα Βλάντιμιρ Λουξούρια (2006–2008). Θεωρήθηκε ότι ήταν η μόνη εναπομείνασα τρανς μέλος ενός κοινοβουλίου έως ότου η Νίκι Σινκλέρ (2009–2015) αποκαλύφθηκε το Νοέμβριο του 2013.

Τον Ιούνιο του 2014, η Άννα Γκρότσκα εντάχθηκε στο κόμμα των Πρασίνων, αλλά αποχώρησε ένα χρόνο αργότερα. Το 2019 έγινε μέλος του Πολωνικού Σοσιαλιστικού Κόμματος, από το οποίο επίσης αποχώρησε αμέσως μετά από κριτική στον πρόεδρο του κόμματος.

Βιογραφία
---------

Η Γκρότσκα γεννήθηκε το 1954 στο Ότφοτσκ, κοντά στη Βαρσοβία. Πριν από την ανοιχτή μετάβαση, ήταν παντρεμένη (όνομα της συζύγου: Γκραζίνα), όπου απέκτησε έναν γιο. Έκανε αλλαγή φύλου το 2009 μετά το διαζύγιο το 2007.

Η Γκρότσκα ήταν μέλος του Ενιαίου Εργατικού Κόμματος Πολωνίας στο Πανεπιστήμιο της Βαρσοβίας και πολιτικός εκπαιδευτής στην Πολωνική Ένωση Φοιτητών. Αργότερα ήταν επιχειρηματίας και εργάστηκε στις εκδόσεις, στον έντυπο κλάδο και στην παραγωγή ταινιών.

Το 2008, συνίδρυσε και έγινε η πρώτη πρόεδρος του Ιδρύματος Trans-Fuzja, το οποίο εργάζεται για τη βελτίωση των συνθηκών διαβίωσης των τρανς ατόμων στην Πολωνία και την υποστήριξη αυτών και των συγγενών τους στη διαδικασία μετάβασης. Το ίδρυμα προσφέρει ψυχολογική υποστήριξη και παρέχει νομικές συμβουλές για δικαστική αλλαγή φύλου και άλλες νομικές πτυχές της μετάβασης.

Παραπομπές
----------

1. ↑  «Anna Grodzka Becomes Poland's First Openly Transgender Member Of Parliament». *The Huffington Post*. 11 Οκτωβρίου 2011. Αρχειοθετήθηκε από το πρωτότυπο στις 17 Μαΐου 2014. Ανακτήθηκε στις 16 Μαΐου 2014.
2. ↑  Grodzka, Anna (17 Μαΐου 2013). «As the world's only transgender MP, I want to ensure our voices are heard». *The Guardian; Comment is Free*. Αρχειοθετήθηκε από το πρωτότυπο στις 6 Δεκεμβρίου 2016. Ανακτήθηκε στις 11 Δεκεμβρίου 2016.
3. ↑  "Nieczarzaści, czyli buntownicy z lewicy. Kim są, czego chcą?" (in Polish)
4. ↑  "Anna Grodzka: Domagam się usunięcia Koniecznego z funkcji przewodniczącego PPS" (in Polish)
5. ↑  Konarski, Leszek. «Krakowski test tolerancji» (στα Polish). *Przegląd* (39/2011). Αρχειοθετήθηκε από το πρωτότυπο στις 2 April 2013.. Ανακτήθηκε στις 11 October 2011.
6. ↑  «To nie moje ciało» (στα Polish). kobiecyporadnik.pl. Αρχειοθετήθηκε από το πρωτότυπο στις 13 Ιανουαρίου 2013. Ανακτήθηκε στις 11 Οκτωβρίου 2011. CS1 maint: Μη αναγνωρίσιμη γλώσσα (link)
7. ↑  Pacewicz, Piotr (12 Απριλίου 2010). «Skazana na płeć» (στα Polish). Gazeta.pl. Αρχειοθετήθηκε από το πρωτότυπο στις 22 Δεκεμβρίου 2017. Ανακτήθηκε στις 11 Οκτωβρίου 2011. CS1 maint: Μη αναγνωρίσιμη γλώσσα (link)
8. ↑  «Poland swears in first transsexual and gay MPs». BBC. 8 Νοεμβρίου 2011. Αρχειοθετήθηκε από το πρωτότυπο στις 10 Νοεμβρίου 2011. Ανακτήθηκε στις 22 Νοεμβρίου 2011.
9. ↑  «Transfuzja mission statement». *Transfuzja*. Ανακτήθηκε στις 5 Ιουνίου 2021.

Εξωτερικοί σύνδεσμοι
--------------------

* Επίσημος ιστότοπος (πολωνικά)